Մի նշանակման պատմություն

«Մի նշանակման պատմություն» (), ռուսական պատմական ֆիլմ՝ նկարահանված ռեժիսոր  Ավդոտյա Սմիրնովայի կողմից։ Գլխավոր դերերում նկարահանվել են Ալեքսեյ Սմիրնովը, Եվգենի Խարիտոնովը, Ֆիլիպ Գուրևիչը և Իրինա Գորբաչովան։ Ռուսաստանում ֆիլմը վարձույթի է հանվել 2018 թվականի սեպտեմբերի 6-ին։

Սյուժե 
Ֆիլմը նկարահանվել է իրական դեպքերի հիման վրա։ Մայրաքաղաքային պորուչիկ Գրիգորի Կոլոկոլցևը, ոգեշնչված առաջավոր գաղափարներով, մեկնում է Տուլայի մարզ՝ ծառայելու հետևակ գնդում։ Այնտեղ տեղի է ունենում ռազմական հանցագործություն։ Զինվորին, որի ուսերին է ընկնում մեղքը, սպառնում է ռազմական տրիբունալ և գնդակահարություն։ Կոլոկոլցևը դիմում է կոմս Տոլստոյի օգնությանը, որը հանձն է առնում պաշտպանել անմեղ մարդուն։

Դերերում 

 Ալեքսեյ Սմիրնով - Գրիգորի Ապոլոնովիչ Կոլոկոլցև, մայրաքաղաքային պորուչիկ
 Եվգենի Խարիտոնով - Լև Նիկոլաևիչ Տոլստոյ
 Ֆիլիպ Գուրևիչ - Վասիլի Ստեպանովիչ Շաբունին, գրագիր
 Իրինա Գորբաչևա - Սոֆյա Անդրեևնա Տոլստայա
 Ելիզավետա Յանկովկասայա - Տատյանա Անդրեևնա Բերս
 Իգոր Զոլոտովիցկի - Նիկոլայ Իլյիչ, կառավարիչ
 Աննա Միխալկովա - Աննա Իվանովնա, ուսուցչուհի, «նիհիլիստ»
 Սերգեյ Ումանով - Ալեքսանդր Մատվեևիչ Ստասյուլևիչ, պրապորշչիկ
 Աննա Պարմաս - Դաշուտկայի մայրը
 Անդրեյ Սմիրնով - Ապոլոն Կոլոկոլցև
 Լուկաշ Սիմլատ - Կազիմիր Բրոնիսլավովիչ Յացևիչ, կապիտան, վաշտի հրամանատար
 Ալեքսեյ Մակարով - Սերգեյ Տոլստոյ
Կիրիլ Վասիլև - Բաբիլյով, ֆելդֆեբել
 Տատյանա Կալգանովա - Ակուլինա
 Աննա Ռիցարևա - Դաշուտկա
 Արտյոմի Պադալկա
 Սերգեյ Չետվերտկով - դատարանի այցելու
 Սերգեյ Կորենկով - լաքեյ
 Ալեքսեյ Չուբկին - ուղեկցորդ
 Լև Լետով -  Լև Տոլստոյի որդին
 Մարգարիտա Լիտովչենկո
 Նիկոլայ Յակովլև - խոհարար 
 Գենադի Սմիրնով - Պյոտր Ալեքսեևիչ Յունոշա, գնդապետ
 Օլգա Ալբանովա - Ալեքսանդրա Անդրեևնա Տոլստայա
 Անդրեյ Պրոշկին - Միլյուտին
 Լեոնիդ Ալիմով  -  գեր մարդ գնացքում
 Դանիիլ Շիգապով - տխուր մարդ գնացքում
 Ալեքսանդր Զավյալով - ավագ
 Կոնստանտին Շելեստուն - հետախույզ
 Վադիմ Սկվիրսկի - Միխեև, գնդի բժիշկ 
 Գլեբ Սիշկո - Եգոր

Ստեղծում 
Նկարահանումները անցկացվել են Պսկովի շրջանի Պուշկինսկիե Գորի գյուղում՝ Տոլստոյի «Յասնայա Պոլյանա» թանգարան-կալվածքում, «Լենֆիլմ» կինոստուդիայի տաղավարներում, ինչպես նաև Սանկտ Պետերբուրգում՝ Գավրիիլ Դերժավինի տուն-թանգարանում, Նեկրասովի թանգարան-բնակարանում և Գիտնականների տանը։

Քննադատություն 
Ֆիլմը ստացել է բարձր գնահատականներ կինոքննադատների կողմից։ Megacritic կայքում ֆիլմը ստացել է 10-ից 7,6 միավոր՝ ըստ 18 գրախոսությունների։ Անտոն Դոլինը այսպես է բնութագրել ֆիլմը․ «Մեր առջև՝ խայթիչ, դառը, չար և շատ ճշգրիտ մտորում է Ռուսաստանի լիբերալիզմի մասին»։

Մրցանակներ 
 2018 – «Կինոտավր» փառատոն.
 Գորինի անվան մրցանակ լավագույն սցենարի համար (ֆիլմ «Մի նշանակման պատմություն»)
 Հանդիսատեսի համակրանքի մրցանակ
 2018 – «Կրայ Սվետա» փառատոն.
 Հանդիսատեսի համակրանքի մրցանակ
 2019 – «Ոսկե արծիվ» մրցանակ 2018 թվականի համար.
 «Լավագույն սցենար» անվանակարգում
 2019 – «Նիկա» մրցանակ 2018 թվականի համար.
 «Լավագույն սցենար» անվանակարգում։

Ծանոթագրություններ 

Ռուսական դրամա ֆիլմեր
2018 ֆիլմեր
Ռուսերեն ֆիլմեր
Իրական դեպքերի հիման վրա նկարահանված ֆիլմեր
«Ոսկե արծիվ» մրցանակի դափնեկիրներ
Ռուսական ֆիլմեր
Ֆիլմեր, որոնց գործողությունները տեղի են ունենում Ռուսաստանում
2018 դրամա ֆիլմեր